
I: CONTEXT: 

Proiectul „Comunități reziliente prin abilitarea femeilor, etapa 2” este implementat de PNUD Moldova în perioada august 2024 - iulie 2028, cu suportul financiar al Suediei și Norvegiei. Proiectul urmărește consolidarea rezilienței climatice într-un mod sensibil la dimensiunea de gen, prin promovarea soluțiilor inteligente climatic și prin extinderea rolului femeilor în acțiunile de adaptare la schimbările climatice și de eficiență energetică.
	În cadrul proiectului au fost selectate 42 localități[footnoteRef:1] care au beneficiat de suport în elaborarea Planurilor Locale Sustenabile pentru Energie și Climă (PASEC). [1:  Lista localităților selectate poate fi consultată la următorul link: bit.ly/4vBXqSH] 

În continuare, din sursele proiectului ResCom 2, urmează a fi susținute financiar acțiuni prioritare ale acestor planuri.
În cadrul prezentului apel, suportul este destinat exclusiv afacerilor agricole conduse de femei. Scopul este sprijinirea femeilor agri-producătoare din cele 42 localități partnere în implementarea unor soluții care reduc vulnerabilitatea afacerilor la secetă, temperaturi extreme, ploi puternice, costuri mari la energie, degradarea solului, lipsa apei sau alte riscuri climatice.

II: INFORMAȚIE SUCCINTĂ DESPRE PROIECT
Proiectul ”Comunități reziliente prin abilitarea femeilor, etapa 2” sprijină identificarea, planificarea și implementarea soluțiilor locale care sporesc reziliența la schimbările climatice, eficiența energetică, utilizarea energiei regenerabile și protecția mediului.
Obiectivul Proiectului este de a consolida reziliența climatică a comunităților și de a crea un mediu favorabil pentru abilitarea economică, socială și educațională a femeilor. În cadrul prezentului apel, sprijinul este orientat exclusiv către companii conduse de femei, care desfășoară activități în domeniul agricol.
Prin acest apel se urmărește:
· Consolidarea capacităților femeilor de a dezvolta și aplica soluții agricole prietenoase mediului și reziliente la schimbările climatice;
· Susținerea afacerilor agricole conduse de femei în implementarea investițiilor care reduc vulnerabilitatea la secetă, costuri mari la energie, lipsa apei, degradarea solului sau alte riscuri climatice;
· Promovarea utilizării eficiente a resurselor, inclusiv apă, energie, sol, resturi agricole și materii prime utilizate în activitatea agricolă;
· Dezvoltarea unor modele de afaceri agricole durabile, conduse de femei, care pot fi promovate, diseminate și replicate în alte comunități.
Reziliența climatică[footnoteRef:2] poate fi în general definită ca capacitatea de adaptare pentru un sistem socio-ecologic de a (1) absorbi stresurile și de a menține funcția în fața stresurilor externe impuse de schimbările climatice și (2) de a se adapta, reorganiza și evolua în mai multe configurații de dorit care îmbunătățesc sustenabilitatea sistemului, lăsându-l mai bine pregătit pentru viitoarele schimbări climatice. [2:  Folke, C (2006). "Resilience: The emergence of a perspective for social-ecological systems analyses". Global Environmental Change. 16 (3): 253–267.] 

Principalele beneficiare ale prezentului ghid sunt entitățile economice cu activitate în sectorul agricol, înființate și sau administrate de femei, care activează în localitățile eligibile ale proiectului.
Programul va oferi suport non-financiar, mentorat și ghidare pentru femeile care desfășoară activități în domeniul agricol, astfel încât acestea să poată implementa practici agricole mai reziliente la schimbările climatice, soluții de eficiență energetică și tehnologii bazate pe energie regenerabilă.

În cadrul prezentului apel vor fi sprijinite 40 de afaceri agricole conduse de femei, fiecare proiect putând beneficia de suport non-financiar de până la 20.000 USD, cu o contribuție financiară proprie minimă de 10% din valoarea proiectului susținut.
Suportul oferit este de tip nemonetar. Beneficiarele selectate nu vor primi bani direct, ci bunuri, echipamente, lucrări sau servicii procurate în baza proiectului aprobat și a planului de achiziții.

III: SCOP ȘI OBIECTIVE PROGRAM DE PENTRU FEMEI ANTREPRENOARE: 

Scopul acestui Program de Suport este de a oferi asistență afacerilor agricole conduse de femei, prin suport tehnic, mentorat, ghidare și sprijin non-financiar pentru implementarea unor soluții care sporesc reziliența climatică, eficiența energetică, utilizarea energiei regenerabile și dezvoltarea economică durabilă.
Prin implementarea acestui apel se urmărește:
· Pilotarea activităților agricole generatoare de venituri, prietenoase mediului, durabile și reziliente la schimbările climatice;
· Dezvoltarea practicilor agricole inteligente în materie de climă, inclusiv adaptarea la secetă, reducerea pierderilor, utilizarea eficientă a apei și protecția solului;
· Implementarea soluțiilor de energie regenerabilă, eficiență energetică, valorificare a subproduselor agricole, compostare și economie circulară în afacerile conduse de femei;

În cadrul concursului urmează a fi selectate 40 de afaceri agricole conduse de femei, care vor acumula punctajul cel mai mare și vor corespunde criteriilor de eligibilitate.

Concursul de suport este gestionat de compania Global Business Access SRL, contractată de PNUD Moldova, în coordonare cu echipa proiectului ”Comunități reziliente prin abilitarea femeilor, etapa 2”. 

Pe lângă suportul nerambursabil acordat sub formă de bunuri, servicii sau lucrări, programul prevede și activități de consolidare a capacităților beneficiarelor selectate.
Scopul acestei componente este de a sprijini beneficiarele în pregătirea și realizarea proiectelor aprobate, în utilizarea corectă și eficientă a investițiilor primite, precum și în creșterea durabilității rezultatelor obținute.
Componenta de dezvoltare a capacităților poate include instruiri comune, sesiuni individuale de consultanță, coaching sau mentorat, suport pentru îmbunătățirea modelului de afaceri, pregătirea produselor pentru piață și asistență practică pe parcursul implementării proiectului.
Participarea la aceste activități este parte integrantă a programului și este obligatorie pentru beneficiarele selectate.


IV: ZONE ELIGIBILE DE ACTIVITATE A AFACERILOR:

Solicitările de finanțare pot fi înaintate de entități economice în care femeia deține o participație de minimum 50% în calitate de fondatoare și/sau activitatea este gestionată/administrată de o femeie, care au sediul și își desfășoară activitatea în una dintre localitățile eligibile incluse în programul PASEC susținut de proiect, enumerate în tabelul de mai jos:

	Localitate eligibilă
	Raion/Regiune

	s.Chetrosu
	Drochia

	s.Costuleni
	Ungheni

	s.Fundurii Vechi
	Glodeni

	s.Hîrbovăț
	Anenii Noi

	s.Țipala
	Ialoveni

	s.Bîrnova
	Ocnița

	s.Cioc-Maidan
	UTA Găgăuzia

	s.Ciuciuleni
	Hîncești

	s.Crihana Veche
	Cahul

	s.Lozova
	Strășeni

	s.Manta
	Cahul

	s.Mihăileni
	Rîșcani

	s.Mîndrești
	Telenești

	orașul Rîșcani
	Rîșcani

	s.Slobozia Mare
	Cahul

	s.Ursoaia
	Căușeni

	s.Vorniceni
	Strășeni

	s.Zaim
	Căușeni

	s.Baurci-Moldoveni, s.Zîrnești, s.Cucoara
	Cahul

	s.Roșcani, s.Calfa, s.Țelița
	Anenii Noi

	s.Ochiul Roș, s.Zolotievca și comuna Geamăna
	Anenii Noi

	s.Călinești, s.Chetriș, s. Hîncești
	Fălești

	orașul Leova, s.Sîrma, s.Tochile-Răducani, s.Sărata-Răzeși
	Leova

	orașul Anenii Noi
	Anenii Noi

	s.Chetrosu
	Anenii Noi

	orașul Telenești
	Telenești

	orașul Drochia
	Drochia

	orașul Florești
	Florești

	s.Izbiște
	Criuleni

	orașul Strășeni
	Strășeni

	orașul Fălești
	Fălești

	s.Sofia
	Drochia

	s.Vărvăreuca
	Florești

	s.Floreni
	Anenii Noi

	s.Ruseștii Noi
	Ialoveni

	orașul Camenca
	Malul stâng al Nistrului

	s.Ciobruciu
	Malul stâng al Nistrului

	s.Hrustovaia
	Malul stâng al Nistrului

	s.Protyagailovka
	Malul stâng al Nistrului

	s.Ternovka
	Malul stâng al Nistrului

	mun. Soroca
	Soroca - listă de rezervă

	orașul Căinari
	Căușeni - listă de rezervă



Important! O entitate economică poate depune doar un dosar de aplicare și va putea beneficia doar de un singur contract din partea proiectului.

V: TIPUL ȘI VALOAREA SUPORTURILOR OFERITE, ACTIVITĂȚILE ELIGIBILE PENTRU FINANȚARE:
Valoarea maximă a finanțării oferite de PNUD nu va depăși suma de 20.000 USD. 
Finanțarea oferită de PNUD va putea fi folosită, în funcție de tipul activităților generatoare de venituri planificate, pentru procurarea de lucrări și/sau bunuri/utilaje/echipamente, precum și pentru procurarea de servicii de asistență tehnică specializată. 
	Suport
	Până la 20.000 dolari SUA

	Cofinanțare (contribuția beneficiarei)
	minim 10% din suma solicitată 

	Grupul țintă 
	Entități economice cu activități în domeniul agricol, înființate și/sau conduse de femei 

	Activități eligibile pentru finanțate 
	· Activități agricole inteligente în materie de climă
· Activități agro-forestiere
· Îmbunătățirea retenției apei pe terenurile agricole 
· Activități de reabilitare a solului
· Eco-turism 
· Producerea culturilor și legumelor organice
· Producerea biomasei sau compostului
· Pepinierele și producerea pomușoarelor
· Gestionarea livezilor
· Producerea de lapte și cașcavaluri
· Piscicultură
· Zootehnie
· Apicultură
· Practici integrate în agricultură
· Procesarea post-recoltare
· Utilizarea subproduselor agricole[footnoteRef:3] [3:  Exemple: producerea compostului sau mulciului din resturi vegetale, transformarea reziduurilor agricole în biomasă, reutilizarea subproduselor agricole în procesul de producție, alte soluții de economie circulară care reduc deșeurile și contribuie la adaptarea la schimbările climatice] 

· Acces la piețe
· Alte activități prietenoase mediului și rezistente la schimbările climatice



VI. CRITERII DE ELIGIBILITATE A APLICANTELOR: 

Pot depune dosarele, entitățile economice înființate și/sau conduse de femei care îndeplinesc cumulativ următoarele condiții:

	1
	Entitatea este înregistrată legal în Republica Moldova și desfășoară activitate pe teritoriul Republicii Moldova. Aceasta este o persoană juridică în care femeia deține o participație de minimum 50% în calitate de fondatoare a entității juridice și/sau activitatea întreprinderii este gestionată/administrată de o femeie.

	2
	Reprezentanta legală a organizației/solicitantei nu a fost condamnată în ultimii 3 ani printr-o hotărâre judecătorească definitivă pentru încălcări de natură profesională sau etică.

	3
	Reprezentanta legală a organizației/solicitantei nu furnizează informații false sau inexacte în cadrul procesului de aplicare.

	4
	Solicitanta este direct responsabilă de elaborarea și implementarea proiectului și nu acționează în calitate de intermediar pentru proiectul propus spre finanțare.

	5
	Entitatea  nu se află în stare de insolvabilitate, nu are activitatea administrată de un administrator/lichidator desemnat de instanță, nu are restricții privind desfășurarea activității comerciale, nu face obiectul unor acorduri cu creditorii și nu se află într-o altă situație similară celor menționate anterior, prevăzută de legislația în vigoare.

	6
	Entitatea  nu înregistrează datorii publice și și-a achitat la termen impozitele, taxele, contribuțiile și alte obligații către bugetul de stat, bugetele speciale și bugetele locale, conform prevederilor legislației în vigoare.
Notă: În cazul selectării pentru finanțare, compania se obligă ca în termen de 5 zile lucrătoare de la comunicarea rezultatelor, să prezinte certificatul privind lipsa datoriilor la bugetul de stat, eliberat de serviciul fiscal de stat (SFS).

	7
	Cererea de finanțare respectă cerințele stabilite în Ghidul prezent, inclusiv asigurarea unei contribuții proprii (cofinanțări) de minimum 10%.



Notă: Toate achizițiile din sumele din contract, în cadrul proiectelor selectate vor fi realizate de compania contractată PNUD Moldova, cu implicarea beneficiarelor la toate etapele de selectare a serviciilor/bunurilor/lucrărilor, inclusiv implementarea proiectelor.

Notă: Pentru achizițiile realizate din contractul oferit de PNUD se aplică TVA 0% (cota zero, cu drept de deducere). Pentru contribuția proprie, suma va fi indicată cu TVA. 
Contribuția proprie de 10% se va calcula la valoarea fără TVA a acesteia.  









VII: COFINANȚARE:
- Cofinanțarea proiectelor din partea solicitanților este obligatorie. Nivelul cofinanțării va constitui cel puțin 10% din valoarea totală a sumei de suport solicitate.  
- Cofinanțarea urmează a fi asigurată de aplicanți din propriile mijloace financiare – asigurate exclusiv în perioada de valabilitate a contractului de suport.
- Cofinanțarea va fi asigurată de beneficiarul de suport sub formă de mijloace bănești.

VIII: CRITERII DE EVALUARE ȘI SELECTARE: 
	Pentru a fi admise la concurs, propunerile de proiecte urmează să corespundă criteriilor minime de eligibilitate enumerate în articolul V. 
[bookmark: _Hlk83303821]
Grila de evaluare a planului de afaceri
	Nr.
Crt. 
	Criterii de evaluare
	Punctaj max.

	1.
	Impact climatic și contribuție la PASEC
	25

	1.1.
	Contribuție clară la adaptarea la schimbările climatice și/sau la reducerea impactului asupra mediului
	10

	1.2.
	Corelarea cu prioritățile PASEC ale localității în care activează afacerea
	5

	1.3.
	Impact de mediu estimat prin indicatori simpli, de exemplu apă, energie, sol, deșeuri, producție salvată sau pierderi reduse
	5

	1.4.
	Integrarea energiei regenerabile sau a elementelor de economie circulară
	5

	2.
	Viabilitatea și sustenabilitatea afacerii
	20

	2.1.
	Model de afaceri clar și coerent
	5

	2.2.
	Previziuni realiste privind veniturile și structura costurilor
	5

	2.3.
	Cerere de piață demonstrată pentru produsele sau serviciile propuse
	5

	2.4.
	Sustenabilitate financiară după finalizarea suportului
	5

	3.
	Capacitate operațională și tehnică
	20

	3.1.
	Disponibilitatea infrastructurii și a activelor necesare
	5

	3.2.
	Fezabilitatea tehnică a activităților propuse
	5

	3.3.
	Capacitatea de management și experiența relevantă
	5

	3.4.
	Soluție climate-smart cu element de inovare în tehnologie, proces sau model de afaceri
	5

	4.
	Integrare în piață și lanț valoric
	15

	4.1.
	Analiza pieței și identificarea clienților
	5

	4.2.
	Avantaj competitiv și poziționare pe piață
	5

	4.3.
	Acces la furnizori și canale de distribuție
	5

	5.
	Justificarea achizițiilor și logica investiției
	15

	5.1.
	Plan de achiziții clar și realist
	5

	5.2.
	Bunurile sau serviciile solicitate sunt direct legate de obiectivele climatice ale proiectului
	5

	5.3.
	Costuri eficiente, proporționale și potrivite cu mărimea afacerii
	5

	6.
	Impact socio-economic și locuri de muncă
	5

	6.1.
	Potențial de creare/menținere a locurilor de muncă sau de creștere a veniturilor
	5

	TOTAL
	
	100




IX. REZULTATELE EVALUĂRII, LISTA DE REZERVĂ ȘI ETAPA POST-SELECȚIE 
În rezultatul evaluării, vor fi sprijinite 40 de proiecte care vor acumula cel mai mare scor (inclusiv 5 proiecte urmează să fie selectate în vederea finanțării pentru companiile de pe malul stâng al Nistrului).  
Proiectele care în rezultatul evaluării vor obține mai puțin de 70 de puncte vor fi descalificate.

Pe durata evaluării dosarelor, echipa de implementare poate solicita aplicantelor clarificări, în cazul în care anumite informații din dosarul depus nu sunt suficient de clare pentru verificarea eligibilității sau acordarea punctajului. Solicitările de clarificare vor fi transmise exclusiv prin e-mail, iar aplicanta va avea obligația să răspundă în termen de maximum 2 zile lucrătoare de la transmiterea solicitării. Clarificările nu pot conduce la modificarea conținutului tehnic al proiectului, a bugetului, la introducerea unor activități noi sau la îmbunătățirea informațiilor care stau la baza punctajului acordat. În lipsa răspunsului în termenul indicat, dosarul va fi evaluat în baza informațiilor disponibile sau, după caz, va putea fi respins. Această regulă este în linie cu metodologia, care prevede solicitarea clarificărilor doar în situații particulare și interzice contactul direct dintre aplicantă și evaluator.

lista de rezervă 
În urma finalizării procesului de evaluare, solicitantele eligibile care au obținut punctajul necesar, dar nu au fost selectate pentru finanțare din cauza limitării bugetului disponibil, vor fi incluse în lista de rezervă, în ordinea descrescătoare a punctajului obținut.
Lista de rezervă va fi utilizată în cazul retragerii, necontractării sau descalificării beneficiarelor selectate, inclusiv în situația în care acestea nu îndeplinesc condițiile de contractare. Înlocuirea se va efectua succesiv, conform ordinii stabilite în lista de rezervă și în limita bugetului disponibil.

vizite în teren 
În cadrul procesului de evaluare, contractare, monitorizare și verificare a implementării proiectelor, echipa de implementare și/sau reprezentanții PNUD pot efectua vizite în teren la beneficiare. Vizitele pot avea loc înainte de semnarea acordului de suport, pentru verificarea situației reale a afacerii, a infrastructurii existente, a locului de amplasare a investiției și a capacității de utilizare a bunurilor sau serviciilor solicitate, precum și pe durata implementării proiectului și după finalizarea acestuia. Beneficiarele vor avea obligația să permită accesul echipei de implementare și reprezentanților PNUD pentru verificarea utilizării bunurilor, serviciilor sau lucrărilor conform destinației aprobate, inclusiv în termen de minimum 1 an după implementarea proiectului. Metodologia prevede vizite la fața locului pentru fiecare proiect selectat și activități de monitorizare, verificare documentară și spot-check-uri.

cerințe de vizibilitate 
Beneficiarele selectate vor respecta cerințele de comunicare și vizibilitate aplicabile proiectului, inclusiv recunoașterea sprijinului oferit de PNUD, cu suportul financiar al Suediei și Norvegiei. În comunicările publice, materialele promoționale, fotografiile, istoriile de succes, evenimentele sau alte activități de promovare legate de proiect, beneficiarele vor utiliza denumirea proiectului și elementele de vizibilitate conform instrucțiunilor comunicate de echipa de implementare și PNUD. Bunurile, echipamentele, serviciile sau lucrările oferite prin program vor putea fi marcate cu elementele de vizibilitate ale proiectului, finanțatorilor și PNUD, conform regulilor de branding aplicabile. Ghidul menționează că proiectul este implementat de PNUD Moldova cu suportul financiar al Suediei și Norvegiei, iar metodologia include promovarea proiectului și a finanțatorului în activitățile de implementare.

IX. calendarul apelului de suport

	Etapă / informație
	Data / detalii

	Lansarea apelului
	27.07.2026

	Termen limită de aplicare 
	17.08.2026, ora 18.00 

	Perioada de evaluare
	18.08.2026 - 10.09.2026

	Afișarea rezultatelor
	11.09.2026, www.rescom.finantari.md

	Sesiune de informare regională Zona Centru
	04.08.2026, Strășeni

	Sesiune regională Zona Nord
	05.08.2026, Drochia

	Sesiune regională Zona Sud
	05.08.2026, Leova

	Webinar în limba română
	06.08.2026, ora 10:00, link: https://meet.google.com/rvf-bgzs-ijk

	Webinar în limba rusă
	06.08.2026, ora 12:00, link: https://meet.google.com/rvf-bgzs-ijk



X: ELIGIBILITATEA CHELTUIELILOR:

Pentru a fi considerate eligibile, cheltuielile proiectului (atât din suportul oferit, cât și din cofinanțare) trebuie: 
· Să fie necesare pentru realizarea obiectivelor de realizare a proiectului.
· Să fie contractate și efectuate în perioada valabilității contractului de suport (în termen de un an). 
· Să fie identificabile, verificabile inclusiv cu documente justificative în conformitate cu legislația RM. 

Următoarele cheltuieli sunt considerate neeligibile (atât din suportul oferit, cât și din cofinanțare): 
· Cheltuieli administrative (chirii, salarii, comisioane bancare, etc); 
· Orice achiziții sau activități care deja au fost implementate înainte de participarea în acest concurs sau activități finanțate de alți donatori/este interzisă dubla finanțare;
· Achiziții sau activități care nu sunt necesare pentru realizarea scopurilor asistenței financiare nerambursabile;
· Plăți aferente rambursării de datorii, dobânzii și comisioane pentru credite;
· Amenzi, penalități și cheltuieli de judecată și arbitraj;
· Împrumuturi pentru părți terțe;
· Investiții în construcții de edificii/clădiri sau renovări;
· Cheltuielile eligibile pentru care se solicită finanțarea prin prezentul program de suport care  au constituit obiectul unui alt program de finanțare.

IX: TERMENI ȘI MODUL DE APLICARE: 

[bookmark: _Hlk80778991]Documentele de aplicare vor fi completate în limba română sau rusă, informațiile solicitate vor fi prezentate conform Formularului model și vor fi descrise clar și în corespundere cu solicitările din fiecare secțiune a documentului. Modelul Formularului de aplicare poate fi accesat pe pagina web www.rescom.finantari.md/biz
Datele personale vor fi procesate exclusiv în scopul implementării proiectului.
	
Pentru consultații și întrebări privind modul de completare și depunerea dosarelor vă puteți adresa la  numărul de telefon 078825825 sau prin e-mail: rescom@finantari.md, 
Reprezentat al PNUD, Proiectul ”Comunități reziliente prin abilitarea femeilor, etapa 2” – Victoria Josan, telefon de contact: 069326800, e-mail: victoria.josan@undp.org 
Aplicațiile vor fi depuse în perioada 27 iulie - 17 august 2026, ora 18:00. 
Dosarele transmise după ora limită de aplicare nu vor fi supuse evaluării.  
Dosarele complete vor fi depuse în format electronic, trimițând un email cu documentația aferentă, la următoarea adresă: rescom@finantari.md și victoria.josan@undp.org. 
 
Mesajele de aplicare vor conține în mod obligatori următorul subiect: 
”Aplicație concurs de suport <denumirea organizației/aplicantei>/<regiunea țintă>”
Ex: Aplicație concurs de suport ”Alfa SRL”, sat Manta, Raionul Cahul”

Pachetul de aplicare va conține: 
1. Formularul de aplicare - Anexa A. Planul de afaceri se elaborează pentru perioada de 3 (trei) ani, iar proiectul de investiție și planul de procurări trebuie să fie realizat în primul an (Atenție! în format Word și .PDF (semnat de către reprezentantul legal)); 
2. Bugetul estimativ – Anexa B;
3. Extrasul companiei, nu mai vechi de 3 luni de la data aplicării; 
4. Acte care confirmă dreptul la proprietate asupra bunurilor imobile/terenurilor: Contract de arendă/locațiune/comodat, Contract de vînzare-cumpărare, Extras din Registrul bunurilor imobile, Act de proprietate (după caz);
5. Ultimul raport financiar înregistrat la Biroul Național de Statistică (anul 2025); 
6. Pentru proiectele în care se solicită instalarea sistemelor fotovoltaice, Avizul de racordare eliberat de Premier Energy/Red Nord, dacă acesta a fost obținut;  
7. Ofertă de preț de la furnizori de echipamente și servicii vizate în planul de achiziții;
8. Declarație pe proprie răspundere privind lipsa sau existența datoriilor fața de bugetul public, local și național), angajarea la vărsarea contribuției proprii, lipsei conflictului de interes cu reprezentanții donatorului și corectitudinea informației prezentate (Anexa C). 

